CELEX: 31997D0555
Language: ro
Date: 1997-07-14 00:00:00
Title: Decizia Comisiei din 14 iulie 1997 privind procedura de atestare a conformității produselor pentru construcții în temeiul articolului 20 alineatul (2) din Directiva 89/106/CEE a Consiliului în ceea ce privește tipuri de ciment, var de construcție și alți lianți hidrauliciText cu relevanță pentru SEE.

13/Volumul 21
            
            
               RO
            
            
               Jurnalul Ofícial al Uniunii Europene
            
            
               272
            
         31997D0555
   
               L 229/9
            
            
               JURNALUL OFÍCIAL AL UNIUNII EUROPENE
            
            
               
            
         
      DECIZIA COMISIEI
   
   din 14 iulie 1997
   privind procedura de atestare a conformității produselor pentru construcții în temeiul articolului 20 alineatul (2) din Directiva 89/106/CEE a Consiliului în ceea ce privește tipuri de ciment, var de construcție și alți lianți hidraulici
   (Text cu relevanță pentru SEE)
   (97/555/CE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Directiva 89/106/CEE a Consiliului din 21 decembrie 1988 de apropiere a actelor cu putere de lege și a actelor administrative ale statelor membre referitoare la produsele pentru construcții (1), astfel cum a fost modificată prin Directiva 93/68/CEE (2), în special articolul 13 alineatul (4),
   întrucât, în temeiul articolului 13 alineatul (3) din Directiva 89/106/CEE, Comisia trebuie să aleagă între cele două proceduri pentru atestarea conformității unui produs „procedura cea mai puțin oneroasă, dar sigură”; aceasta înseamnă că este necesar să decidă dacă, pentru un anumit produs sau o anumită categorie de produse, existența unui sistem de control al proceselor de producție în fabrică sub răspunderea producătorului este o condiție necesară și suficientă pentru atestarea conformității sau dacă, pentru respectarea criteriilor menționate la articolul 13 alineatul (4), este necesară intervenția unui organism de certificare acreditat;
   întrucât, în temeiul articolului 13 alineatul (4), este necesar să se indice procedura astfel stabilită în mandatele și specificațiile tehnice; întrucât, prin urmare, este de dorit să se definească noțiunea de produse sau categorie de produse, utilizată în mandate și specificații tehnice;
   întrucât descrierea detaliată a celor două proceduri prevăzute la articolul 13 alineatul (3) este prezentată în anexa III la Directiva 89/106/CEE; întrucât, prin urmare, este necesară specificarea clară a metodelor de aplicare a celor două proceduri, cu trimitere la anexa III, pentru fiecare produs sau categorie de produse, deoarece anexa III acordă prioritate anumitor sisteme;
   întrucât procedura menționată la articolul 13 alineatul (3) litera (a) corespunde sistemelor stabilite la prima variantă, fără supraveghere permanentă, respectiv a doua și a treia variantă, de la punctul 2 subpunctul (ii) din anexa III, și procedura menționată la articolul 13 alineatul (3) litera (b) corespunde sistemelor stabilite la punctul 2 subpunctul (i) din anexa III și, la prima variantă cu supraveghere permanentă, la punctul 2 subpunctul (ii) din anexa III;
   întrucât măsurile prevăzute de prezenta decizie sunt în conformitate cu avizul Comitetului permanent pentru construcții,
   ADOPTĂ PREZENTA DECIZIE:
   Articolul 1
   Conformitatea produselor și categoriilor de produse stabilite în anexa I se certifică printr-o procedură în care producătorul este singurul răspunzător să aplice un sistem de control al proceselor de producție în fabrică, sistem care să asigure conformitatea produsului cu specificațiile tehnice relevante.
   Articolul 2
   Conformitatea produselor stabilite în anexa II se certifică printr-o procedură în care, în afară de sistemul de control al proceselor de producție din fabrică, sistem operat de producător, în evaluarea și supravegherea proceselor de producție sau a produsului însuși, este implicat un organism de certificare acreditat.
   Articolul 3
   Procedura de atestare a conformității stabilită în anexa III se indică în mandatele pentru standarde armonizate.
   Articolul 4
   Prezenta decizie se adresează statelor membre.
   
      Adoptată la Bruxelles, 14 iulie 1997.
      
         
            Pentru Comisie
         
         Martin BANGEMANN
         
         
            Membru al Comisiei
         
      
   
   
      (1)  JO L 40, 11.2.1989, p. 12.
   
      (2)  JO L 220, 30.8.1993, p. 1.
   ANEXA I
   Tipuri de var pentru construcții, care includ:
   
                
            
            
               Var nestins
            
         
                
            
            
               Var dolomitic și
            
         
                
            
            
               Var hidraulic.
            
         ANEXA II
   Tipuri comune de ciment, care includ:
   
                
            
            
               Tipuri de ciment Portland;
            
         
                
            
            
               Cimenturi Portland combinate: (cimenturi Portland de zgură: A – S și B – S; ciment Portland – ciment autoclavizat: A – D; ciment Portland cu pozzolana: A – P natural, B – P natural, A – Q artificial și B – Q artificial; ciment Portland cu cenușă zburătoare: A – V silicios, B – V silicios, A – W calcaros și B – W calcaros; ciment Portland cu marnă arsă: A – T și B – T; ciment Portland cu piatră de var: A – L și B – L; ciment Portland combinat: A – M și B – M);
            
         
                
            
            
               Ciment de furnal: A, B și C;
            
         
                
            
            
               Ciment puozzolanic: A și B și
            
         
                
            
            
               Ciment combinat: A și B.
            
         Tipuri speciale de ciment, care includ:
   
                
            
            
               Ciment cu căldură de hidratare redusă;
            
         
                
            
            
               Ciment rezistent la sulfați;
            
         
                
            
            
               Ciment alb;
            
         
                
            
            
               Ciment rezistent la apă de mare și
            
         
                
            
            
               Ciment cu alcalinitate redusă.
            
         Ciment cu aluminat de calciu
   Ciment de zidărie
   Lianți hidraulici pentru drumuri
   ANEXA III
   CATEGORIA DE PRODUSE
   
      TIPURI DE CIMENT, VAR DE CONSTRUCȚIE ȘI ALȚI LIANȚI HIDRAULICI
   
   Sisteme de atestare a conformității
   Pentru produsul(produsele) și utilizarea(utilizările) proiectată(e) enumerate în continuare, este necesar să se specifice de către CEN/Cenelec următorul (următoarele) sistem(e) de atestare a conformității, în standardul(ele) armonizat(e) relevant(e):
   
               Produs(ele)
            
            
               Utilizarea(utilizările) proiectată(proiectate)
            
            
               Nivelul(ele) sau clasa(ele)
            
            
               Sistemul(ele) de atestare a conformității
            
         
               Tipuri comune de ciment, care includ:
               
                           —
                        
                        
                           ciment Portland
                        
                     
                           —
                        
                        
                           ciment Portland combinat
                           
                                       —
                                    
                                    
                                       ciment Portland de zgură
                                    
                                 
                                       —
                                    
                                    
                                       ciment Portland autoclavizat
                                    
                                 
                                       —
                                    
                                    
                                       ciment Portland cu pozzolana
                                    
                                 
                                       —
                                    
                                    
                                       ciment Portland cu cenușă zburătoare
                                    
                                 
                                       —
                                    
                                    
                                       ciment Portland cu marnă arsă
                                    
                                 
                                       —
                                    
                                    
                                       ciment Portland cu piatră de var
                                    
                                 
                                       —
                                    
                                    
                                       ciment Portland combinat
                                    
                                 
                     
                           —
                        
                        
                           ciment de furnal
                        
                     
                           —
                        
                        
                           ciment puozzolanic
                        
                     
                           —
                        
                        
                           ciment combinat
                        
                     
            
               Prepararea betonului, mortarului, pastei de ciment și altor amestecuri pentru construcții și la fabricarea produselor pentru construcții
            
            
               —
            
            
               1+
            
         
               Tipuri speciale de ciment, care includ:
               
                           —
                        
                        
                           ciment cu căldură de hidratare redusă
                        
                     
                           —
                        
                        
                           ciment rezistent la sulfați
                        
                     
                           —
                        
                        
                           ciment alb
                        
                     
                           —
                        
                        
                           ciment rezistent la apă de mare
                        
                     
                           —
                        
                        
                           ciment cu alcalinitate redusă
                        
                     
            
               —
            
            
               1+
            
         
               Ciment cu aluminat de calciu
            
            
               —
            
            
               1+
            
         
               Ciment de zidărie
            
            
               —
            
            
               1+
            
         
               Var pentru construcții, care include:
               
                           —
                        
                        
                           var nestins
                        
                     
                           —
                        
                        
                           var dolomitic
                        
                     
                           —
                        
                        
                           var hidraulic
                        
                     
            
               —
            
            
               2
            
         
               Lianți hidraulici pentru drumuri
            
            
               Prepararea betonului, mortarului, pastei de ciment și altor amestecuri pentru stabilizarea platformei drumurilor
            
            
               —
            
            
               2+
            
         
               
                  Sistem 1+: A se vedea punctul 2 subpunctul (i) din anexa III la Directiva 89/106/CEE, cu testarea mostrelor luate din fabrică.
               
                  Sistem 2: A se vedea prima variantă de la punctul 2 subpunctul (ii) din anexa III la Directiva 89/106/CEE, care include certificarea controlului proceselor de producție în fabrică de către un organism acreditat pe baza inspecției inițiale din fabrică și a controlului proceselor de producție din fabrică (fără supraveghere permanentă, evaluare și aprobare a controlului proceselor de producție din fabrică).
               
                  Sistem 2+: A se vedea prima variantă de la punctul 2 subpunctul (ii) din anexa III la Directiva 89/106/CEE, care include certificarea controlului proceselor de producție în fabrică de către un organism acreditat pe baza inspecției inițiale din fabrică și a controlului proceselor de producție din fabrică, precum și supravegherea continuă, evaluarea și aprobarea controlului proceselor de producție din fabrică.
            
         Precizarea sistemului ar trebui să facă posibilă punerea acestuia în aplicare chiar și atunci când nu este necesară determinarea performanțelor pentru o anumită caracteristică, deoarece cel puțin un stat membru nu are cerințe legale pentru această caracteristică [a se vedea articolul 2 alineatul (1) din Directiva 89/106/CEE și, după caz, clauza 1.2.3 din Documentele interpretative]. În aceste cazuri, nu trebuie să se impună producătorului verificarea acestei caracteristici, în cazul în care acesta nu dorește să declare performanța produsului pentru caracteristica respectivă.